賀李方叔得眉山玉堂賜馬公自書券
作者：李之儀
朝代：宋

paragraphs: 帝閑萬馬皆天寵，一一盡是真龍種。
欲知志氣吞萬里，駿意向人耳雙竦。
翰林下直出玉堂，狨鞍寶轡聲琅琅。
傳呼一聲驚里閈，新向庭中賜驌驦。
明年乞得東南守，畫舸西河卧載酒。
免令此馬老江山，故用贈君良獨厚。
憐君從來家苦貧，坐冷儒士喜意新。
自書券字甚雄偉，作書遠報江河人。
翰林好士裴丞相，知君亦負玉堂望。
願君寶此。